section_heading: 1996. do danas
paragraph_text: 1999., Hanks je nastupio u adaptaciji romana Stephena Kinga, Zelena milja. Sljedeće godine osvojio je Zlatni globus za najboljeg glumca i nominaciju za Oscara za portret brodolomca, analitičara FedExa, u filmu Roberta Zemeckisa, Brodolom života. Godine 2001. Hanks je bio jedan od producenata i redatelja HBO-ove mini-serije Združena braća. Pojavio se i u specijalnoj televizijskoj emisiji vezanoj za terorističke napade 11. rujna 2001. godine, Tribute To Heroes, i dokumentarcu Rescued From the Closet.